**E l ő t e r j e s z t é s**

**Köveskál Község Önkormányzata Polgármestere döntéséhez**

**Tárgy: Köveskál Község Önkormányzata által a Magyar Falu Program keretében „Út, híd, kerékpárforgalmi létesítmény építése/felújítása” pályázat benyújtása**

**Előkészítette:** Molnárné Szalai Valéria pénzügyi ügyintéző

Jogszabállyal nem ellentétes

**dr. Szabó Tímea jegyző**

A Miniszterelnökséget vezető miniszter pályázatot hirdetett a Magyar Falu Program keretében Magyarország területén működő 500 fő, és ez alatti állandó lakosságszámú települések önkormányzatai/önkormányzatok társulásai tulajdonában lévő utak, hidak, valamint kerékpárforgalmi létesítmények esetén az önkormányzat és /vagy a Magyar Állam tulajdonában lévő kerékpárforgalmi létesítmények fejlesztésének támogatására.

A pályázat keretében az önkormányzat a tulajdonában lévő 1381/1. és az 1308/1. hrsz. külterületi utak felújítását tervezi és kíván benyújtani támogatási igényt. Az utak felújítására a legkedvezőbb árajánlatot Pere Földgép Kft. és Marton András egyéni vállalkozó adta, akik a zártkerti utak felújítását elvégzik a pályázat elnyerése esetén. A külterületi utak árajánlatban szereplő bruttó bekerülési ára 8.042.332-Ft.

A fejlesztés megvalósításához Köveskál Község Önkormányzata önerőt nem biztosít.

2021. február 8-i hatállyal a Kormány veszélyhelyzetet hirdetett a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendeletben. A veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdését, mely szerint veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.

Határozati javaslat:

**KÖVESKÁL KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2021. (….) HATÁROZATA**

***A Köveskál „Út, híd, kerékpárforgalmi létesítmény építése/felújítása” pályázat beadásáról***

Köveskál Község Önkormányzata Képviselő-testületének - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Köveskál Község Önkormányzata Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelettel kihirdetett veszélyhelyzetben elhatározza, hogy a Magyar Falu Program 2021. keretében „Út, híd, kerékpárforgalmi létesítmény építése/felújítása” alprogramra pályázatot nyújt be Köveskál Község Önkormányzata a külterületi utak felújításának céljából 8.042.332-Ft összegben.

A beruházás megvalósításához Köveskál Község Önkormányzata önerőt nem biztosít.

A pályázat benyújtásáról a Polgármester gondoskodik.

Köveskál, 2021. április 29. Györffy Szabolcs Zoltán polgármester